Այն ժամանակ Կարապետյանի այս մեթոդաբանությունն անվանեցին սովետական մնացորդ, մեղադրելով կառավարությանը, որ վերջինս չի ցանկանում գնալ ոլորտի կարգավորման գործնական՝ լուրջ ֆինանսավորում պահանջող քայլերի: Ինչպես երևում է՝ քննադատներն այսօր իրենք են որդեգրել նույն մոտեցումը և սովետի մնացորդն այժմ ավելի քան ձեռնտու քաղաքականություն է: Նման հայտարարությունը նշանակում է, որ կառավարությունն ի վիճակի չէ լուծել ոլորտի կարևորագույն խնդիրները, հետևաբար, ցանկանում է ձեռքերը լվանալ, իսկ գյուղացին նորից կմնա միայնակ իր խնդիրների հետ: Փաշինյանը հայտարարում է գյուղատնտեսության ոլորտում հեղափոխություն անելու մասին: Մնում է հարցնել՝ կոլխոզներո՞վ…